SELELEKELA Ho nkilwe qeto ka nako ya Makgotla a Kabinete, ka Phupu 2003 le 2004, hore ho lekolwe botjha Tshebetso ya toka e kgahlanong le Botlokotsebe ya Afrika Borwa. Tokomane ena e na le maikemisetso a sisintsweng, mokgwa wa ho sebetsa o nang le dipehelo le maemo le merero e meng e tshwanetseng e amanang le tekolo botjha eo, e radilweng ka ho latela maikutlo a hlahisitsweng Lekgotleng la Kabinete ka Phupu 2004 le ditshwaelo tsa Mopresidente Thabo Mbeki, kopanong ya JCPS ya la 12 Phato 2004.
Ho neha bao ba ralang maano tlhahisoleseding e hlokehang bakeng sa ho lekola ka moo mosebetsi o phethwang ka teng tshebetsong ya ha jwale ya Afrika Borwa ya toka e kgahlanong le botlokotsebe ka mokgwa o theilweng hodima mahlale.
Ntjhafatso kapa diphetoho tse lokelwang ho etswa tse amanang le ditlwaelo le melao ya bopaki le ya mekgwatshebetso ya botlokotsebe, mekgwa le melao ya ho fana ka beile le ya ho ahlolwa, batshwaruwa ba sa ntsaneng ba emetse kahlolo le ho tlala ho feta tekano ditjhankaneng hore ho ntlafatswe bokgoni le mokgwa wa ho sebetsa wa tshebetso ya toka e kgahlanong le botlokotsebe.
Ha ho hlokeha, khonferense e tla kopanya bathahaselli bohle ba baholo le hore ba be le ditherisano ka tshebetso ya toka e kgahlanong le botlokotsebe, ho kenyelletswa baemedi ba tswang mafapheng a mmuso, ditheong tsa thuto e phahameng le setjhabeng.
Ho fana ka pehelo.
Sehlopha sa Tsamaiso ya Tshebetso tsa Toka kgahlanong le Botlokotsebe le Diphuputso ka Leano (Sehlopha sa Diphuputso).
Sehlopha sa Tekolo botjha se tla bopa karolo ya bohlokwa haholo e bohareng ya tataiso e tswellang pele ya dipolotiki ya tekolo botjha.
Ho etsa bonnete ba hore bathahaselli bohle ba fumana diphetho tsa makgaolakgang.
Lekala la Matlotlo a Naha.
Letona la Toka le Ntshetsopele ya Molao wa Motheo le tla sebetsa jwalo ka Modulasetulo wa Sehlopha sa Tekolo botjha.
Sehlopha sa Diphuputso se tla bopa karolo ya bohlokwa haholo ya mosebetsi wa diphuputso o lokelwang ho etsuwa.
Bakeng sa ho ba le ditlhahiso tsohle tse boletsweng mona ka hodimo.
Lekgotla la Thuso ya Molao; le sehlopha sa bafuputsi ba tshepahalang haholo, ho kenyelletswa le ba tswang Khomisheneng ya Diphetoho tsa Molao ya Afrika Borwa.
Molaodi Kakaretso wa Lefapha la Toka le Ntshetsopele ya Molao wa Motheo o tla sebetsa jwalo ka Modulasetulo wa Sehlopha sa Diphuputso.
Ho hlokeha hore ho thehwe sehlopha sa basebetsi ba ofisi e tla fana ka tshehetso Dihlopheng tse etsang Diphuputso ka Tekolo botjha. Sehlopha sena sa basebetsi ba ofising se lokela ho kengwa Ofising ya Lefapha la Toka le Ntshetsopele ya Molao wa Motheo.
Raporoto ya makgaolakgang e lokela ho iswa ho Mopresidente, selemong se le seng ho tloha letsatsing leo e keneng tshebetsong ka lona, mmoho le diraporoto tsa nakwana, ha di kotjwa.
Ho lebelletswe hore ho tla hlokeha bajete ya bonyane R10 million, e tla tswa ho Lekala la Matlotlo a Naha.